Lee Byung Hun Bakal Bintangi Filem Heads of Namsan
Byung-hun Lee dalam filem  THE MAGNIFICENT SEVEN. Byung-hun Lee dalam filem  THE MAGNIFICENT SEVEN. Aktor terkenal Korea Selatan, Lee Byung Hun dilaporkan bakal muncul dengan filem terbaru tidak lama lagi. Perkara itu didedahkan oleh agensinya iaitu BH Entertainment baru-baru ini. “Lee Byung Hun kini sedang memikirkan untuk membintangi filem “Heads of Namsan” dan apa yang boleh dikatakan dia agak positif dengan tawaran ini,” ujarnya yang dipetik dari Soompi. Dalam filem yang diangkat dari sebuah buku dengan judul sama itu telah menyaksikan Lee ditawarkan untuk membawa watak sebagai Kim Jae Gyu. Filem tersebut akan diarahkan oleh Woo Min Ho yang mana kedua-dua mereka pernah bekerjasama dalam filem Inside Men sebelum ini. Dalam perkembangan lain, selain filem Lee juga bakal muncul dengan drama terbaru berjudul Mr. Sunshine yang bakal ditayangkan pada bulan Julai depan.